b'\n_START_ARTICLE_\nTouraine\n_START_PARAGRAPH_\nTouraine je nekdanja provinca v osrednji Franciji s prestolnico v Toursu. V \xc4\x8dasu politi\xc4\x8dne reorganizacije francoskega ozemlja v letu 1790 (francoska revolucija) je bila razdeljena med novonastale departmaje Indre-et-Loire, Loir-et-Cher in Indre.\n_START_SECTION_\nGeografija\n_START_PARAGRAPH_\nOzemlje Touraine le\xc5\xbei ob glavni reki Loari in njenih pritokih Cher, Indre ter Vienne. Je sestavni del Pari\xc5\xa1kega bazena.\n_START_SECTION_\nZgodovina\n_START_PARAGRAPH_\nIme pokrajine izhaja iz galskega plemena Turones, ki so tod prebivali v rimskem obdobju 2000 let nazaj. Leta 1044 je bila Touraine predana an\xc5\xbeuvincem, ki so leta 1154 postali angle\xc5\xa1ki kralji, njihovo glavno opori\xc5\xa1\xc4\x8de pa je bilo na gradu Chinon. Leta 1205 je pod kraljem Filipom Avgustom ozemlje ponovno pre\xc5\xa1lo pod Francijo, prav v tem \xc4\x8dasu pa je Touraine postala tudi kraljeva vojvodina. Naslednji dogodek se je zgodil leta 1429, ko je Ivana Orleanska imela zgodovinsko sre\xc4\x8danje z bodo\xc4\x8dim kraljem Karlom VII. v Chinonu. V obdobju od poznega srednjega veka do renesanse je bila priljubljeno zato\xc4\x8di\xc5\xa1\xc4\x8de francoskih kraljev, od tod tudi njen vzdevek "Vrt Francije". Ob tem so njeni mra\xc4\x8dni gradovi postali lepi renesan\xc4\x8dni dvorci. Kraljeva vojvodina je leta 1584 postala provinca, med francosko revolucijo pa razdeljena na departmaje.\n_START_SECTION_\nZnamenitosti\n_START_PARAGRAPH_\nTouraine je poznana po svojih gradovih Amboise, Azay-le-Rideau, Chaumont, Chenonceaux, Chinon, Langeais, Loches, Villandry in Blois._NEWLINE_Touraine je poznana tudi po svojem vinogradni\xc5\xa1tvu.'